Interaksjon og bevisste begrensninger

Når det kommer til det interaktive i appen er det en veldig naturlig sammenheng mellom elementene, funksjonene de har og effektene de viser. Knappene utfører intuitive funksjoner etter det de heter; *send* sender penger, *be om* gir muligheten til å be om penger *scan* åpner kameraet og gir mulighet for å scanne qr-koder. Scrollingen i appen skjer også i naturlig retning, og er intuitiv og lik det brukere mest sannsynelig er kjent med fra andre tjenester. Knappene har også flere måter å utføre samme funksjon på, som kan være til nytte for brukeren hvis den er kjent med ulike metoder fra andre tjenester. På nylige kontakter kan man for eksempel enten trykke, dra til siden eller holde inne får å få en meny for å velge hvordan man vil interagere med kontakten.

Appen har dog noen begrensninger, med intensjon, som bestemmer hva brukeren kan og ikke kan gjøre. For eksempel får man bare opp et *tall-tastatur* når man enten skal betale eller skrive inn et kontonummer. Selv om man prøver å tvinge frem et vanlig tastatur får man ikke til å tase inn bokstaver der det skal være tall. Denne begrensningen hjelper brukeren med å finne ut av hva man kan skrive hvor, og hva som skal fylles ut i tekstfeltet. En annen begrensning er at når man skal taste in et kontonummer stopper feltet å ta imot tall etter 11 siffer. Denne begrensningen, i likhet med den forrige nevnte, gjør brukeren mer oppmerksom på hva man kan og ikke kan taste inn i feltet.

På tvers av plattformene (Andriod og iOS) har appen noen små ulikheter som kan ha påvirkning på brukeropplevelsen. I Andriod appen får man blant annet feedback i form av en *skygge-boble* når man når toppen eller bunne av en scroll, denne effekten er ikke å finne på iOS. Denne effekten gir et godt og umiddelbart tegn til brukeren om at man har nådd toppen eller bunnen og ikke kan scrolle lengere. En annen effekt som bare er å finne i Andriod appen er den oransje trykk-effekten man får når man trykker på en side man allerede er i. Dette gir et tydelig signal til brukeren om at man allerede er i siden man prøver å velge, og skiller seg sterk ut fra den vanlige hvite trykk-effekten man får når man beveger seg til en ny side. iOS appen har også noen eksklusive funksjoner som ikke er å finne i Andriod appen, blant annet muligheten til å få opp en meny med kontakter når man holder inne enten *send* eller *be om* knappen. Det kan arguenteres at denne funksjonen gir brukerene av iOS appen en økt brukeropplevelse sammenlikned med Android brukerene, da de får enda en «hurtigtast» til å gjennomføre en betaling.